ธปท.ประมูลพันธบัตร 3.5 หมื่นล้านสิ้นก.ค.
ธปท.เตรียมออกประมูลพันธบัตรอายุ 14 วัน วงเงิน 3.5 หมื่นล้านบาท 31 ก.ค.นี้ เพื่อดูแลสภาพคล่องในระบบให้เหมาะสม
29 ก.ค. 2558

ธปท.เตรียมออกประมูลพันธบัตรอายุ 14 วัน วงเงิน 3.5 หมื่นล้านบาท 31 ก.ค.นี้ เพื่อดูแลสภาพคล่องในระบบให้เหมาะสม
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ออกประกาศกำหนดแผนการประมูลพันธบัตรธนาคารแห่งประเทศไทย อายุไม่เกิน 15 วัน ในเดือนก.ค.2558 โดยออกพันธบัตรรุ่น พ.24/14/58 วงเงิน 3.5 หมื่นล้านบาท อายุ 14 วัน โดยจะออกประมูลขายในวันที่ 31 ก.ค.นี้ ซึ่งพันธบัตรมีกำหนดวันชำระเงิน 4 ส.ค. 58 และครบกำหนดในวันที่ 18 ส.ค. 2558 นี้
ทั้งนี้ การออกพันธบัตรของธปท.เป็นการดูแลสภาพคล่องในระบบตามปกติของการทำหน้าที่ธนาคารกลาง เพื่อให้สภาพคล่องในระบบอยู่ในระดับที่เหมาะสม และสอดคล้องกับอัตราดอกเบี้ยนโยบายในปัจจุบันที่ 1.5%